open-index/open-wikipedia-markdown huggingface dataset:
தினக்குரல்

**தினக்குரல்** (*Thinakkural*) இலங்கையில் இருந்து வெளிவரும் தமிழ் நாளிதழ் ஆகும். இப்பத்திரிகை வீரகேசரி ஆசிரியர்களுக்கு இடையேயான கருத்து முரண்பாடுகள் ஊடாக 1997 ஆம் ஆண்டில் பொன் இராசகோபால் தலைமையில் பிரிந்து வெளியேறிய ஆசிரியர்களால் உருவாக்கப்பட்ட பத்திரிகையாகும். தினக்குரல், வடக்கு கிழக்குப் பகுதிகளில் மிகவும் அறியப்பட்ட நாளிதழ் என்றாலும் ஓராண்டிற்கு மேலாக இலங்கையின் கிழக்கு மாகாணமான திருகோணமலை, மட்டக்களப்பில் தமிழீழ மக்கள் விடுதலைப் புலிகளால் தடை செய்யப்பட்டிருந்தது. தினக்குரல் யாழ்ப்பாணத்திற்கு தனியான பதிப்பும் ஏனைய இடங்களிற்கு தனியான பதிப்புமாக வெளியாகிறது.

## மேற்கோள்கள்

## வெளி இணைப்பு
*இணையத்தில் தினக்குரல் 

பகுப்பு:ஈழத்துப் பத்திரிகைகள்
பகுப்பு:இலங்கைத் தமிழ் நாளிதழ்கள்
ஆவணி சதுர்த்தி

**ஆவணி சதுர்த்தி** என்பது ஆவணி மாதத்துச் சுக்கில பட்சத்தில் வரும் சதுர்த்தியில் (வளர்பிறை நான்காம் நாள்) அநுட்டிக்கப்படும் விநாயக சதுர்த்தி விரதமாகும்.

ஆவணி சதுர்த்தியில் விடியற் காலையில் எழுந்து நீராடிச் சங்கற்பித்துப் பூசைக்குரிய சாதனங்களைச் சேகரித்துக் கொண்டு கும்பம் வைத்து அதன் முன்பு விநாயகரின் திருவுருவை எழுந்தருளச் செய்து பூசித்து அர்க்கியம் அளித்து அர்ச்சனை செய்து தூபதீபம் சமர்ப்பித்து வழிபடுதல் முறை. சந்திரனைப் பூசித்து விநாயக பூசையை முடித்துக் கொள்ள வேண்டும். ஆனால் இரவில் சந்திரனைப் பார்க்கவே கூடாது. சதுர்த்தியன்று சந்திரனைப் பார்த்த குற்றத்தால் விஷ்ணு அவமானம் அடைந்தாராம்.

விநாயகருக்கு அறுகும் வன்னிப்பாத்திரங்களும் மந்தாரைப் பூவும் மிகச் சிறந்தவை. புட்ப விதியிலே சதுர்த்தி விரத காலத்தில் விநாயகரை அர்ச்சிக்க வேண்டிய பாத்திரங்களாக பாசிப்பச்சை, கையாந்தகரை, வில்வம், ஊமத்தை, நொச்சி, நாயுருவி, கத்தரி, அலரி, காட்டாத்தி, எருக்கு, மருது, விஷ்ணுகரந்தை, மாதுளை, தேவதாரு, மரு, நெல்லி, சிறுசண்பகம், செந்தாளி, பாதிரி என்பவற்றையும் கூறுகின்றது. சதுர்த்தியில் அறுகுக்கு முதலிடம் தரப்படுகின்றது.

கதிரவன் சிங்கராசியில் இருக்கும் போது, அதற்குரிய ஆவணி மாதமே ஆண்டின் முதல் மாதமாகக் கருதப்பட்ட ஒரு காலத்தில் ஓங்காரத் தெய்வ வணக்கம் சிறப்பாக அத்திங்களில் எல்லோராலும் நடத்தப் பெற்று வழக்கத்தில் வந்ததை விநாயக சதுர்த்தி உணர்த்துவதாகச் சிலர் கருதுவர்.

பகுப்பு:விநாயக விரதங்கள்
பகுப்பு:இந்து சமய விழாக்கள்
அபிதானகோசம்

**அபிதானகோசம்** என்பது தமிழிலே முதன் முதலாகத் தோன்றிய இலக்கியக் கலைக்களஞ்சியமாகும். வடமொழி, தென்மொழி ஆகிய இரு மொழிகளிலும் இயற்றப்பெற்ற வேதங்கள், புராணங்கள், இதிகாசங்கள், தருமநூல்கள், இலக்கியங்களிற் காணப்பெற்ற தெய்வம், தேவர், இருடி, முனிவர், அசுரர், அரசர், புலவர், புரவலர் முதலிய விபரங்களை அகர வரிசையிலே தொகுத்தளிக்கும் முயற்சி அபிதானகோசம் ஆகும்.

அபிதானகோசத்தைத் தொகுத்துப் பதிப்பித்தவர் யாழ்ப்பாணம், மானிப்பாய் ஆ. முத்துத்தம்பிப்பிள்ளை (1858-1917). இவர் சுயமாக எழுதியும் உரையெழுதியும் பதிப்பித்தும் உதவியவர்; சஞ்சிகை நடத்தியவர்; அகராதி தொகுத்தவர்.

அபிதான கோசம் 1902-ஆம் ஆண்டு யாழ்ப்பாணம் நாவலர் அச்சுக்கூடத்திற் பதிப்பிக்கப்பட்டு வெளியிடப்பட்டது. தமிழகத்தில் சிங்காரவேலு முதலியாரின் அபிதான சிந்தாமணி (1910) வெளிவரும் முன் இது வெளிவந்தது குறிப்பிடத்தக்கது. எனினும் அபிதானகோசத்தைக் காட்டிலும் விரிவாகவும் விடயப் பரப்பிலே ஆழமாகவும் அமைந்து வெளிவந்தது அபிதான சிந்தாமணி.

## அபிதான கோசத்தின் முகவுரைப் பாடல்

### முகவுரை
ஆத்திதன் பாதம் பத்திசெய் வோர்க்குப்

புத்தியுஞ் சித்தியும் கைத்தலக் கனியே.

திருவளர் பொதியத் தொருமுனி பாதம்

வருக சிறியேன் சிரமிசை யுறவே.

## வடமொழி, தென்மொழிப் பொதுமை
அபிதானகோசம் வடமொழி, தென்மொழி ஆகியவற்றின் சிறப்பைப் பொதுமைப்படுத்தியே விளக்குகிறது. இந்த இருமொழிகளும் மிகவும் பழமை வாய்ந்தது எனவும் இலக்கண வரம்புடையது எனவும் என அதன் ஆசிரியர் குறிப்பிடுகிறார். மேலும், இவ்விரு மொழிகளின் நூல் வளமும் இதிகாச வளமும் ஞானநூல்களின் செழிப்பும் சம இயல்புடையவை என்றும் கூறுகிறார். அதுமட்டுமல்லாமல் இந்த இருமொழியையும் உடையவர்கள் வைதிக சமயத்தவர்கள் என்பதனால் நூல்களும் புராணங்களும் சாத்திரங்களும் பொதுவாக அமைகின்றன எனவும் சுட்டிக் காட்டுகிறார். ஒருமொழியில் வழங்கும் ஒரு பெயர் இருமொழிக்கும் பொதுவாக இருப்பதனால் புராணங்கள் மற்றும் இதிகாசங்களில் கூறப்பட்ட தெய்வங்கள் முதலான அனைத்துப் பெயர்களையும் அவர்தம் இயல்புகளையும் இக்கலைக்களஞ்சியம் விளக்குவதாகவும் அவர் குறிப்பிடுகிறார்.

## அபிதானகோசத்தின் நோக்கம்
பழந்தமிழ்நாட்டில் வாழ்ந்த  அரசர், புலவர், வள்ளல்கள் முதலியோர் சரித்திரமும், நூல்களின் வரலாறுகளும், வைதிக சாஸ்திர கொள்கைகளும் குறித்து இக்கலைக்களஞ்சியம் ஆராய்ந்துள்ளது. தமிழில் ஆய்வு செய்வோருக்கு உதவியாக இஃது உருவாக்கப் பெற்றதாகக் களஞ்சியத்தின் நோக்கம் குறித்து ஆசிரியர் தன் முன்னுரையில் குறித்துள்ளார். இதைத் தவிரவும் கர்ண பரம்பரைக் கதைகளின் வாயிலாகவும் இக்களஞ்சியம் நிறைந்துள்ளது. பதினாறு ஆண்டுகாலம் இதற்காக முயன்று இக்களஞ்சியத்தைத் தொகுத்ததாகவும் இதுவரையிலும் தமிழில் இப்படி ஒருநூல் எழுதப்படவில்லை என்றும் குறிப்பிட்டுள்ளார்.ஆனபோதும் இதை முடிந்தபணியாக அவர் கருதவில்லை என்று அவையடக்கத்தோடு கூறுகிறார்.

## மேற்கோள்கள்

## ஆதார நூல்கள்
*சென்னை தமிழ் வளர்ச்சிக் கழகம் வெளியிட்ட கலைக்களஞ்சியம்,, மு.ப. 1968 ப.15.
*முத்துத் தம்பிப்பிள்ளை, ஆ., அபிதானகோஷம், முகவுரை.

## வெளி இணைப்புகள்
* அபிதான கோசம் - நூலகம் திட்டம்

பகுப்பு:ஈழத்து நூல்கள்
பகுப்பு:கலை இலக்கிய தமிழ்க் கலைக்களஞ்சியங்கள்
வாழும் தொல்லுயிர் எச்சம்

வாழும் உயிரினங்களில் சில பழைய தொல்லுயிர் எச்சங்களை ஒத்து இருப்பின் அவற்றை **வாழும் தொல்லுயிர் எச்சங்கள்** (*living fossil*) எனக் குறிப்பிடுவர். பொதுவாக இவற்றுக்கு நெருக்கமான உறவு கொண்ட வாழும் இனங்கள் இருப்பதில்லை. அழிந்துபோன ஒரு இனத்துக்கும் வாழும் ஒரு இனத்துக்கும் இடையேயான ஒற்றுமை பெரும்பாலும் தோற்ற நிலையாகவே இருக்கும். இது அறிவியல் அடிப்படையில் அமையாத, ஆனால் ஊடகங்களில் மட்டும் பயன்படுகின்ற ஒரு சொல்.

இவ்வினங்கள் பெரும் இன அழிவு நிகழ்வுகளிலிருந்து தப்பிப் பிழைத்திருப்பதுடன், பொதுவாக குறைவான வகைப்பாடுசார் பல்வகைமைகளைத் தக்கவைத்திருப்பனவாகவும் உள்ளன. மரபியல் தடைகளைத் தாண்டிப் பல இனங்களாகப் பெருகியிருக்கக்கூடிய இனங்களை "வாழும் தொல்லுயிர் எச்சங்கள்" எனக் குறிப்பிட முடியாது.

புவியியல் ரீதியாக நீண்ட கால அளவுகளில் உயிருள்ள புதைபடிவங்கள் நிலைத்தன்மையைக் காட்டுகின்றன. புதைபடிவ காலங்களிலிருந்து "உயிருள்ள புதைபடிவம்" குறிப்பிடத்தக்க பரிணாம வளர்ச்சியைப் பெறவில்லை என்றும், நடைமுறையில் எந்த மூலக்கூறு பரிணாம வளர்ச்சியோ அல்லது உருவ மாற்றங்களோ இல்லை என்றும் பிரபலமான இலக்கியங்கள் தவறாகக் கூறலாம். அறிவியல் ஆய்வுகள் அத்தகைய கூற்றுகளை மீண்டும் மீண்டும் மதிப்பிழக்கச் செய்துள்ளன.

## மேலோட்டம்

"வாழும் தொல்லுயிர் எச்சம்" என்பதற்கும் "லாசரசு உயிரினவகை" (Lazarus taxon) என்பதற்கும் இடையே சில வேளைகளில் நுட்பமான வேறுபாட்டைக் காண்பது உண்டு. "லாசரசு உயிரினவகை" என்பது சடுதியாகத் தொல்லுயிர் எச்சப் பதிவுகளாகவோ, இயற்கையில் வாழும் இனங்களாகவோ மீண்டும் தோன்றும் உயிரினவகையைக் குறிக்கும். அதேவேளை, "வாழும் தொல்லுயிர் எச்சம்" அதன் நீண்ட இருப்புக் காலத்தில் மாற்றம் அடையாததாகக் காணும் இனத்தைக் குறிக்கிறது. ஒரு இனப்பிரிவின் முற்றாகப் பதிலீடு செய்யப்படும் முன்னரான அதன் சராசரி வாழ்வுக்காலம் இனத் தொகுதிகள் இடையே பெருமளவுக்கு வேறுபட்டுக் காணப்படுகிறது. சராசரியாக இது ஏறத்தாழ 2 - 3 மில்லியன் ஆண்டுகள். ஆகவே, அழிந்துபோய்விட்டதாகக் கருதப்படும் ஒரு இனம் இப்போது வாழும் இனமாகக் காணப்பட்டால் அதை "வாழும் தொல்லுயிர் எச்சம்" என்றில்லாமல் "லாசரசு உயிரினவகை" என்று கூறலாம். *சீலகாந்த்* (coelacanth) என்னும் வரிசை தொல்லுயிர் எச்சப் பதிவுகளில் இருந்து 80 மில்லியன் ஆண்டுகளுக்கு முன்பே மறைந்துவிட்டது. ஆனால், இந்த வரிசையைச் சேர்ந்த வாழும் இனம் ஒன்று 1938ல் கண்டுபிடிக்கப்பட்டுள்ளது. திரும்பத் தோன்றும் இனங்கள் வெற்றிடத்தில் இருந்து தோன்ற முடியாதாகையால், எல்லா "லாசரசு உயிரினவகை"களையும் "வாழும் தொல்லுயிர் எச்சங்கள்" எனக் கொள்ளமுடியும்.

## இவற்றையும் பார்க்கவும்
* வகைப்பாட்டியல்
* தொல்லுயிரியல்

## மேற்கோள்கள்

## வெளியிணைப்புகள்

*MyTriops introduces ''Triops'' as living fossils

பகுப்பு:அற்றுவிட்ட இனங்கள்
பகுப்பு:பரிணாம உயிரியல்
அற்புதத் திருவந்தாதி

**அற்புதத் திருவந்தாதி** என்னும் நூல் சைவத் திருமுறைகளில் பதினோராம் திருமுறைத் தொகுதியில் உள்ள ஒரு நூலாகும். இந்நூலை அறுபத்து மூன்று நாயன்மார்களுள் ஒருவரான  காரைக்கால் அம்மையார் எழுதியுள்ளார். இந்நூலே அந்தாதி முறையில் பாடப்பெற்ற முதல் நூல் என்பதால் ஆதி அந்தாதி என்றும், இறைவனின் மீது பாடப் பெற்றதால் திருவந்தாதி என்றும் அழைக்கப்படுகிறது. 

## நூல் அமைப்பு
அற்புதத் திருவந்தாதி அந்தாதி முறையில் பாடல்பெற்றது. இந்நூல் வெண்பா யாப்பில் அமைந்துள்ளது. இதன் காலம் கி.பி ஆறாம் நூற்றாண்டு.இந்நூல் 101 வெண்பாப் பாடல்களைக் கொண்டது.  

## பாடல்கள்
இவ்வந்தாதி சைவ நெறியைப் பற்றியும், சிவபெருமானை முழுமையாகச் சரணடைவதைப் பற்றியும் கூறுகின்றது.  சிவபெருமானின் திருஉருவச் சிறப்பும், திருவருட் சிறப்பும், இறைவனின் குணம் ஆகியவற்றை விரிவாக இந்நூல் கூறுகிறது. 

இதில் காரைக்கால் அம்மையாரின் சிவ அனுபவத்தின் முழுப் பரிணாமமும் தெரிகிறது. அம்மையார் இறைவனை நீ எனக்கு உதவி செய்யலாகாதா என்று கெஞ்சுகின்ற இடங்களும் உள்ளன. இறைவனை அடைதல் மிக எளிது என்று மற்றவர்க்கு உரைக்கும் பாடல்களும் உள. இறைவனை அடைந்துவிட்டேன், இனி எனக்கு ஒரு கவலையுமில்லை என்று பூரிப்படையும் செய்யுள்களும் உள்ளன. இறைவனைத் தாயின் உரிமையோடு கிண்டல் செய்யும் நிந்தா ஸ்துதிகளும் (தூற்றுவது போலும் போற்றும் பாக்களும்) உள.

அற்புதத்திருவந்தாதியில் ஒரு பாடல்:


உரையினால் இம்மாலை அந்தாதி வெண்பாக்

கரைவினால் காரைக்கால் பேய்சொற் - பருவுவார்

ஆராத அன்பினோடு அண்ணலைச்சென்(று) ஏத்துவார்

பேராத காதல் பிறந்து.

## நூல் சிறப்பு

இந்நூல் அந்தாதி முறையில் பாடப்பெற்ற முதல் நூலாகும். அதனால் இதனை ஆதி அந்தாதி என்றும் அழைப்பர். 

## ஆதாரங்கள்

## வெளி இணைப்புகள்

பகுப்பு:அந்தாதிகள்
பகுப்பு:பதினோராம் திருமுறை
பகுப்பு:6 ஆம் நூற்றாண்டுத் தமிழ் நூல்கள்
சீர்தரம்

சீர்தரத்துக்கான அனைத்துலக நிறுவனம் (ISO), அனைத்துலக மின்தொழில்நுட்ப ஆணையம் (IEC) என்பவற்றின் வழிகாட்டல் கையேடு (ISO/IEC Guide 2:1996)  **நியமம்** என்பதற்குப் பின்வருமாறு வரைவிலக்கணம் தருகிறது.

:*குறிப்பிட்ட சூழலில் உகந்த அளவு ஒழுங்குமுறையை அடையக்கூடிய வகையில் பொதுவான மற்றும் திரும்பத்திரும்பப் பயன்படுத்துவதற்கான விதிகள், வழிகாட்டல்கள், அல்லது செயற்பாடுகளுக்கு அல்லது அவற்றின் விளைவுகளுக்கு இருக்கவேண்டிய இயல்புகள் என்பவற்றைத் தருகின்றதும், பொது இசைவு மூலம் உருவாக்கப்பட்டு, அதிகாரம் பெற்ற அவை ஒன்றினால் அங்கீகரிக்கப்பட்டதுமான ஒரு [[ஆவணம்]] ஆகும்.*

இதன்படி நியமம் என்பது பின்வரும் இயல்புகளைக் கொண்டுள்ளது.

* பொது இசைவுமூலம் உருவாக்கப்படல்.
* அதிகாரம் பெற்ற அவை ஒன்றினால் அங்கீகரிக்கப்படல்.
* உகந்த (optimum) அளவு ஒழுங்குமுறையை அடைவதை நோக்கமாகக் கொண்டிருத்தல்.
* பின்வருவனவற்றுள் ஒன்றையோ ஒன்றுக்கு மேற்பட்டவற்றையோ உள்ளடக்கமாகக் கொண்டிருத்தல்: 
** விதிகள்
** வழிகாட்டல்கள்
** செயற்பாடுகளுக்கு இருக்கவேண்டிய இயல்புகள்
** அவற்றின் விளைவுகளுக்கு இருக்கவேண்டிய இயல்புகள்

## சில அடிப்படைகள்
எல்லா நியமங்களும் ஒரே விதமாக அமைவதில்லை. வெவ்வேறு நோக்கங்களுக்கு ஏற்ப அவை வேறுபட்ட இயல்புகளைக் கொண்டனவாக உருவாக்கப்படுகின்றன. சமூகம், பொருளாதாரம், தொழினுட்பம், அறிவியல் முதலிய பெரும்பாலான துறைகளில் மனிதருடைய செயற்பாடுகளை ஒழுங்குபடுத்தக்கூடிய வகையில் நியமங்கள் உள்ளன.

## வெளி இணைப்புகள்

* Standards Review & Development FAQ 
* Guidelines for Obtaining Permission to Use SAE Copyrighted Material 

பகுப்பு:சீர்தரங்கள்
குமுகம்

**குமுகம்** *(Community)* ஒரு குறிப்பிட்ட நோக்கத்துக்காக இணைந்து செயல்படும், அல்லது பொது இயல்புகளைக் கொண்டிருக்கும் பல மனிதர்களின் கூட்டை குறிக்கும். குமுகம் என்ற சொல்லுக்கு இணையாக குமுனம் அல்லது குழு போன்ற சொற்களைப் பயன்படுத்தலாம். பல குமுகங்கள் சேர்ந்து சமூகம் (சமுதாயம்) அல்லது குமுகாயம் அமைகின்றது, அதாவது "குமுகங்களின் ஆயம் குமுகாயம்".

## வெளி இணைப்புகள்
* குமுகம் சொல்லின் வேர் பற்றிய வளவு வலைப்பதிவு

## மேற்கோள்கள்

பகுப்பு:சமூகவியல்
பகுப்பு:குமுகம்
கிப்போ உருளைகள்

**கிப்போ உருளைகள் (Hipporoller)** தண்ணீரை இலகுவாக காவுவதற்கு உதவும் தண்ணீர் காவி தாங்கிகள். பலகாலமாக ஆபிரிக்கா, ஆசியா நாடுகளில் வசிக்கும் மக்கள் நீண்ட தூரங்களுக்கு சென்று தலையில் நீர் சுமந்து வருவது வழமையாக இருந்தது. கிப்போ உருளைகளின் உதவியுடன் தண்ணீரை அதற்குள் இட்டுவிட்டு அதை உருட்டி கொண்டு செல்ல முடியும். இதன் மூலம், பல மடங்கு தண்ணீரை இலகுவாக காவி அல்லது உருட்டி செல்ல முடியும். இது ஒரு புதிய கண்டுபிடிப்பு ஆகும்.

## பயன்கள்
* நேரம் மிச்சம்
* குறைவான அழற்சி
* குறைந்த ஆற்றல் செலவு
* உருளைகள் மூடப்பட்டிருப்பதால் நீரின் தூய்மை காக்கப்படுகிறது.

## வெளி இணைப்புகள்
* Official Site வலைத்தளம்

## மேற்கோள்கள்

பகுப்பு:பேண்தகு பொறியியல்
தாங்குவளர்ச்சி பொறியியல்

தாங்குதிறன் கொண்ட கருவிகளையும், அமைப்புக்களை அமைக்கும் நுட்ப நுணுக்கங்களையும் ஒரு பூரண தத்துவ அணுகுமுறையில் ஆயும் இயல் **தாங்குதிறன் [[பொறியியல்]] (Sustainable Engineering)** ஆகும்.

## வெளி இணைப்புகள்
* MassiveChange.com 
* WorldChainging.com
* Design Science 
* GoodnewsIndia.com
* http://www-g.eng.cam.ac.uk/sustdev/mphil.html
* http://www.architectureforhumanity.org/ 

பகுப்பு:பேண்தகு பொறியியல்
எதிர்காலவியல்

thumb|மூரின் விதி என்பது எதிர்காலவியலுக்கான எடுத்துக்காட்டு. இவ்விதி கடந்த கால மற்றும் நிகழ்காலப் போக்கின் தரவுகளைக் கருத்தில் கொண்டு புள்ளியியல் முறைப்படி எதிர்காலத்தின் போக்கினைத் துல்லியமாகக் கணிப்பதை இலட்சியமாகக் கொண்டு செயல்படுகிறது.
வரலாறு, தற்கால மாற்றங்களின் போக்குக்கள், விஞ்ஞான தொழில்நுட்ப வளர்ச்சி நிலைகள் போன்ற பல அம்சங்களின் துணையுடன் எதிர்காலத்தை நோக்கி பகுப்பாய்வது, வரவுதுரைப்பது **எதிர்காலவியல் (Future Studies)** ஆகும். முன்னறிவிப்பு போன்ற முன்கணிப்பு நுட்பங்களைப் பயன்படுத்துவதும் ஒரு நுட்பமாகும். ஆனால், சமகால எதிர்கால ஆய்வறிஞர்கள் மாற்று வழிகளை முறையாக ஆராய்வதன் முக்கியத்துவத்தை வலியுறுத்துகின்றனர். பொதுவாக, இதை சமூக அறிவியலின் ஒரு பிரிவாகவும், வரலாற்றுத் துறையின் நீட்டிப்பாகவும் கருதலாம். எதிர்காலத்தைப் பற்றிய ஆய்வுகள், எவையெல்லாம் எதிர்காலத்தில் தொடர வாய்ப்புள்ளது, எவையெல்லாம் எதிர்காலத்தில் மாறக்கூடும் என்பதைப் புரிந்துகொள்ள முயல்கின்றன.

## மேற்கோள்கள்

பகுப்பு:எதிர்காலவியல்
இலங்கை உள்ளூராட்சி சபைத் தேர்தல்கள், 2006

இலங்கையில் 2006 ம் ஆண்டு உள்ளூராட்சி சபைத் தேர்தல்கள் நடைபெற்றன. வட மாகாணம் தவிர்ந்த ஏனைய அனைத்து மாகானங்களில் 18 மாநகர சபைகள், 42 நகர சபைகள், 270 பிரதேச சபைகள் உள்ளடங்கலான 330 உள்ளூராட்சி சபைகளுக்கான 4,442 உறுப்பினர்களைத் தெரிவு செய்வதற்கான 2006 மார்ச் 30 ஆம் திகதி வியாழக்கிழமை நடைபெற்றது.

## பங்கு பற்றிய பிரதான கட்சிகள்
*இலங்கைத் தமிழரசுக் கட்சி
*ஐக்கிய தேசியக் கட்சி
*ஐக்கிய மக்கள் சுதந்திர முன்னணி
*ஈழ மக்கள் ஜனநாயகக் கட்சி
*மக்கள் விடுதலை முன்னணி
*ஜனநாயக மக்கள் விடுதலை முன்னணி (புளொட்)
*தேசிய ஐக்கிய முன்னணி
*ஈழமக்கள் புரட்சிகர விடுதலை முன்னணி (வரதர் அணி)
* சிறீலங்கா முஸ்லிம் காங்கிரசு
*ஜாதிக ஹெல உறுமய
*இலங்கை தொழிலாளர் காங்கிரஸ்
*மலையக மக்கள் முன்னணி
*மேல்மாகாண மக்கள் முன்னணி
*தமிழ் மக்கள் விடுதலைப் புலிகள்

## தேசிய கட்சிகளின் பிரதான தேர்தல் கோஷம்
*ஐக்கிய மக்கள் சுதந்திர முன்னணி- "மகிந்த சிந்தனை கிராமத்திலிருந்து கிராமத்திற்கு".
*ஐக்கிய தேசியக் கட்சி- "நாட்டை ஏமாற்றிய இவர்களுக்கு கிராமத்தை ஏமாற்ற இடமளிப்போமா".
*மக்கள் விடுதலை முன்னணி- "கிராமம் ஜே.வி.பிக்கு".

## புள்ளிவிபரம்
*மொத்த உள்ளுராட்சிசபைகள்		 - 330
*ஒத்திவக்கப்பட்டுள்ளவை		       - 43
*நீதிமன்ற வழக்கால்ஒத்திவக்கப்பட்டுள்ளவை	 - 19
*போட்டியின்றி தேர்ந்தெடுக்கபட்டது		 - 02

தேர்தல் நடைபெற்ற சபைகள் உள்ளுராட்சிசபைகள் - 266
*அங்கத்தவர் தொகை		     - 3624
*போட்டியிட்ட வேட்பாளர்கள்	     - 25523
*வாக்களிப்பு நிலையங்கள் - 8829
*வாக்கு எள்ளும் நிலையங்கள்	            - 1700
*கடமையில் ஈடுபட்ட ஊழியர்கள்	     - 80000
*கடமையிலீடுபட்ட காவல்துறையினர்     - 65000

## தேர்தல் முடிவுகள்
கட்சிகள் வென்ற உள்ளுராட்சி மன்றங்கள் விபரம்
* ஐக்கிய மக்கள் சுதந்திர கூட்டமைப்பு   - 233
* ஐ.தே.க			    - 35
* இலங்கை தமிழரசு கட்சி	           - 05
* ஜேவிபி			    - 01
* சுயேட்சைக்குழு		           - 02

## இவற்றையும் பார்க்க
* இலங்கையின் உள்ளூராட்சி சபைகள்

## மேற்கோள்கள்

பகுப்பு:2006 தேர்தல்கள்
பகுப்பு:இலங்கை உள்ளூராட்சி சபைத் தேர்தல்கள்
கொரியா

**கொரியா** என்பது கிழக்கு ஆசியாவில் உள்ள கொரியத் தீபகற்பத்தில் இருந்த ஒரு முன்னாள் நாடாகும். இப்பகுதி மக்கள் கொரிய இனத்தை சேர்ந்தவர்கள். இவர்கள் பேசும் மொழி கொரிய மொழியாகும். 1948-இல் கொரியா பிரிந்து வட கொரியா, தென்கொரியா என்று ஆனது. கொரியக் குடியரசு என்று அதிகாரபூர்வமாக அழைக்கப்படும் தென் கொரியா திறந்த பொருளாதரத்தைக் கொண்ட, சனநாயக முறையைக் கொண்ட வளர்ந்த நாடாகும். ஐக்கிய நாடுகள் சபை, உலக வணிகக் கூட்டமைப்பு (WTO) G20 போன்ற பன்னாட்டு கூட்டமைப்புகளில் உறுப்பினராக தன்னை பதிவு செய்து கொண்டுள்ளது. வட கொரியா அதிகாரபூர்வமாக சனநாயக மக்கட் குடியரசு என்று அழைக்கப்படுகிறது. மூடிய பொருளாதாரக் கொள்கையுடையது.

அகழ்வாராய்ச்சிச் சான்றுகளும் மொழியாராய்ச்சிச் சான்றுகளும் கொரிய மக்கள் தென் மத்திய சைபீரியாவிலிருந்து குடியேறிய ஆதிவாசிகளாக இருக்கலாம் என்று குறிப்பிடுகின்றன. கொரிய மொழி இரண்டாம் நூற்றண்டில் சீன எழுத்து முறையை ஏற்றுக் கொண்டது. கொரிய மக்கள் நான்காம் நூற்றாண்டில் பௌத்தத்தை தழுவினர். இவ்விரண்டு நிகழ்வுகளும் கொரிய வரலாற்றில் முக்கியப் பங்காற்றும் கொரிய முப்பேரரசில் செழுமையான தாக்கங்களை ஏற்படுத்தியது. 

இயோசான் மரபினர் கொரியாவின் வரலாற்றில் பெரும் பாங்காற்றினர். 1910-இல் சப்பானின் நாடு பிடிக்கும் கொள்கையினால் அடிமையானது. இரண்டாம் உலகப்போரின் முடிவு வரை சப்பானின் பிடியில் கொரியா இருந்தது. 1945-இல் 38-ஆம் கடகக் கோட்டுக்கு வடக்கே சோவியத்து ஒன்றியமும், தெற்கே அமெரிக்காவும் சப்பானியப் படைப்பிரிவுகளின் சரணை ஏற்றுக்கொண்டன. இந்த மிகச் சிறிய நிகழ்வு கொரியாவின் பிரிவினையில் மிகப் பெரிய பங்காற்றியது. உருசியாவம் அமெரிக்காவும் கொரிய விடுதலையின் பின் அதை இரண்டாகப் பிரித்து அவர்களுக்கு ஏற்ற அரசுகளைப் பதவியில் ஏற்றி பனிப்போர் காலத்தில் மேலும் பிரிவினையை ஏற்படுத்திவிட்டன.

## மேற்கோள்கள்

பகுப்பு:கிழக்கு ஆசியா
பகுப்பு:கொரியா
கோகிமா

thumb|கோகிமா நகரக் காட்சி
**கோகிமா** இந்தியாவின் வடகிழக்கு மாநிலமான நாகாலாந்தின்  தலைநகரமாகும். இது கோகிமா மாவட்டத்தில் அமைந்துள்ளது.மியான்மரின் எல்லையில் அமைந்துள்ள இந்த மாநிலத்தின் மூன்று நகராட்சிகளில் இதுவும் ஒன்று. ஏனையவை திமாபூரும் மோகோக்சுங்கும் ஆகும்.

## பெயர்க்காரணம்
கோஹிமா அங்காமி நாகர் பழங்குடியினரின் நிலப்பகுதி ஆகும். கோகிமா என்ற பெயர் ஆங்கிலேயர்களால் அங்காமிப் பெயரை உச்சரிக்க இயலாததால் அவர்களால் சூட்டப்பட்டதாகும்.  *கியூ ஹி* என்பது மலைப்பகுதிகளில் வளரும் ஒரு தாவரத்தின் பெயர் ஆகும். *கியூ ஹி மா* என்பது கியூ ஹி வளரும் நிலத்தினைச் சேர்ந்தவர்கள் என்று பொருள் தரும். இதற்கு முன் இந்நகரம் *திகோமா* என்றழைக்கப்பட்டது.

கோகிமா மாவட்டத்தின் தெற்குப் பகுதியில் கோகிமா நகரம் அமைந்துள்ளது. () இந்நகரின் சராசரி உயரம் கடல்மட்டத்திலிருந்து 1261 மீட்டர்கள் (4137 அடி) ஆகும். மலை உச்சியில்  மற்ற நாகர் மலைகளைப் போலவே கோகிமாவும்  அமைந்துள்ளது. 
## வரலாறு
இந்தியாவின் எந்த ஆட்சியாளர்களாலும் வெல்ல முடியாத நாகர்கள் 1840களில் பிரித்தானியர்கள் வந்தபோதும் மிகவும் எதிர்த்தனர். பிரித்தானியர்களுக்கு இப்பகுதியில்  10,000 சதுர கிலோமீட்டர்களுக்கும் குறைவான நிலத்தைப் பிடிக்க நாற்பதாண்டுகள் பிடித்தன என்பதிலிருந்து இந்த எதிர்ப்பின் கடுமையை அறியலாம். 1879ஆம் ஆண்டு அப்போதைய அசாம் மாநிலத்தில்  நாகா ஹில் மாவட்டத்தின் தலைநகராக கோகிமா நிறுவப்பட்டது. நாகாலாந்து திசம்பர் 1, 1963இல் முழு மாநிலமாக உருவாக்கப்பட்டபோது கோகிமா மாநிலத் தலைநகரமாக அறிவிக்கப்பட்டது. 
 
1944இல் இரண்டாம் உலகப் போரின் போது கோகிமா சண்டையும்  இம்பால் சண்டையும் பர்மா போரில் முக்கியமான திருப்புமுனைகளாக அமைந்தன. முதன்முதலாக தென்கிழக்கு ஆசியாவில் சப்பானியர்கள் இங்குதான் நேசநாடுகளிடம் தோல்வி கண்டனர். இங்கு நடந்த நேருக்கு நேர் சண்டையும் படுகொலைகளும் சப்பானியர்களால் இந்த உயர்ந்த இடத்தைப் பிடித்து இந்தியச் சமவெளியில் எளிதாக வெற்றி பெற்றிருக்கக்கூடிய வாய்ப்பை தடுத்தது.

கோகிமாவில் பொதுநலவாய போர்க் கல்லறைகள் ஆணையத்தின் பராமரிப்பில் நேசநாடுகளின் போர்வீரர்களுக்கான பெரிய கல்லறைத்தோட்டம் ஒன்று உள்ளது.  காரிசன் குன்று சரிவுகளில்  இது அமைந்துள்ளது. இந்த இடம் ஆட்சியரின் டென்னிசு மைதானமாக இருந்தது; இங்குதான் தீவிரமான டென்னிசு மைதானச் சண்டை நிகழ்ந்தது.  இக்கல்லறையில் இரண்டாம் பிரித்தானியப் பிரிவினரின் நினைவாக எழுதப்பட்டுள்ள  இறுதி வாசகம் *கோகிமா கவிதை* என உலகப் புகழ் பெற்றது:  

இந்தக் கவிதை ஜான் மாக்ஸ்வெல் எட்மண்ட்சால்  (1875–1958) எழுதப்பட்டது.

## மேற்கோள்கள்

## வெளி இணைப்புகள்

*http://kohima.nic.in/profile.htm

பகுப்பு:இந்திய மாநிலங்களின் தலைநகரங்கள்
பகுப்பு:நாகாலாந்து மாநிலத்திலுள்ள ஊர்களும் நகரங்களும்
பகுப்பு:நாகாலாந்திலுள்ள மாநகரங்கள்
பகுப்பு:கோகிமா மாவட்டம்
பகுப்பு:இந்தியாவில் உள்ள மலை வாழிடங்கள்
ராஞ்சி

**ராஞ்சி** (சந்தாலிகள் மொழி: ᱨᱟᱺᱪᱤ; Ranchi) ஜார்க்கண்ட் மாநிலத்தின் தலைநகரமாகும். ஜார்க்கண்ட் தனிமாநிலமாக உருவாவதற்கான இயக்கத்தின் குவிமையமாக இதுவே இருந்தது. ஜார்க்கண்ட் நவம்பர் 15, 2000 அன்று தனிமாநிலமாக உருவாக்கப்பட்டது.

## தட்பவெப்ப நிலை

## குறிப்பிடத்தக்க நபர்கள்
* இரவீந்திர வர்மா,
* இராச்சேசு சௌகான், 
* மகேந்திரசிங் தோனி,
* மது மன்சூரி அசுமுக், 
* தீபிகா குமாரி, 
* இலால் சிந்தாமணி சரண் நாத் சகாதேவ்.

## மேலும் பார்க்க
* ராஞ்சி பல்கலைக்கழகம்
* இந்திய மேலாண்மை கழகம், ராஞ்சி

## மேற்கோள்கள்

## வெளி இணைப்புகள்
* ராஞ்சி மாவட்டத்தின் இணையத்தளம்

பகுப்பு:இந்திய மாநிலங்களின் தலைநகரங்கள்
பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:சார்க்கண்டிலுள்ள மாநகரங்கள்
பகுப்பு:ராஞ்சி மாவட்டம்
இட்டாநகர்

**இட்டாநகர்** அருணாச்சல பிரதேசத்தின் தலைநகரமாகும். இது பபும் பரே மாவட்டத்தில் உள்ள இட்டாநகர் தலைநகர வலாயத்தில் அமைந்துள்ளது. இது இமயமலை அடிவாரத்தில் அமைந்துள்ளது. நிஷி என்னும் பழங்குடிகளே இங்கு பெரும்பான்மையினராக வசிக்கும் பழங்குடிகள் ஆவர். தலைநகராக இருப்பதன் காரணமாக, இட்டாநகர் நாட்டின் பிற பகுதிகளுடன் தரை வழியாக நன்கு இணைக்கப்பட்டுள்ளது.

15ஆம் நூற்றாண்டை சேர்ந்த வரலாற்று முக்கியத்துவம் வாய்ந்த இட்டா கோட்டை, இந்நகருக்கு அருகில் உள்ளது. இக்கோட்டையின் பெயரை ஒட்டியே இந்நகர் இப்பெயரைப் பெற்றது. இது தவிர, பழமையான கங்கை ஏரியும், தலாய் லாமாவால் புனிதமானதாக அறிவிக்கப்பட்ட புத்தக் கோயில் ஒன்றும் இங்கு அமைந்துள்ளது. இயற்கை வளம் கொண்ட இந்நகரின் முக்கிய வாழ்வாதாரமாக வேளாண்மை அமைந்துள்ளது.

## இதனையும் காண்க
* இட்டாநகர் தலைநகர வலாயம்
* பபும் பரே மாவட்டம்
## மேற்கோள்கள்

## வெளியிணைப்புகள்
* India Travel வலைவாசலில் இட்டாநகர்  

பகுப்பு:இந்திய மாநிலங்களின் தலைநகரங்கள்
பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:அருணாச்சலப் பிரதேசத்திலுள்ள மாநகரங்கள்
பகுப்பு:இந்தியாவில் உள்ள மலை வாழிடங்கள்
கேங்டாக்

**கேங்டாக்** சிக்கிம் மாநிலத்தின் தலைநகரமும் மிகப்பெரிய நகரமும் ஆகும். இது இமயமலையின் கீழ்ப்பகுதியில் அமைந்துள்ளது. இது ஒரு கோடைக்குடியிருப்பு ஆகும். இந்த நகரம் 100,000 மேற்பட்ட மக்கள் தொகை கொண்ட மக்களும்  வசிக்கின்றனர். சிக்கிம் உள்ள ஓரே மாநகராட்சி இதுவாகும்.

இந்தியா விடுதலை பெற்ற பிறகு 1975-ஆம் ஆண்டு இந்தியாவுடன் சேரும் வரையில் சிக்கிம் தனிநாடாகவே இருந்தது. அப்போது கேங்டாக் அதன் தலைநகராக இருந்தது.

இந்நகரம் திபெத்திய பௌத்த மதத்திற்கான முக்கியமான மையமாகவும் விளங்குகிறது. மேலும் இவ்வூரைச் சுற்றிலும் பல பௌத்த மடலாயங்கள் உள்ளன.

## காலநிலை

## மேற்கோள்கள்


பகுப்பு:இந்திய மாநிலங்களின் தலைநகரங்கள்
பகுப்பு:சிக்கிம் மாநிலத்திலுள்ள ஊர்களும் நகரங்களும்
பகுப்பு:சிக்கிமிலுள்ள மாநகரங்கள்
பகுப்பு:பௌத்த யாத்திரைத் தலங்கள்
பகுப்பு:இந்தியாவில் உள்ள மலை வாழிடங்கள்
உயரம்

thumb|right|உயரம் பற்றி விளக்கும் படம்
**உயரம்**  () என்பது ஒரு பொருளின் (மேசை, கட்டடம், மலை, மரம், கொடிக்கம்பம்) பரும அளவில் நிலப்பரப்புக்கு (செங்குத்தான) நிலைக்குத்துத் திசையில் அளக்கப்படும் தொலைவு ஆகும். முத்திரட்சி (முப்பரிமானம்) கொண்ட ஒரு பொருளின் பரும அளவை கிடைமட்டத் (தரையில் படுக்கை வாட்டில்) தளத்தில் இருக்கும் நீட்சியை (அல்லது அகற்சியை)* நீளம்* என்றும் *அகலம்* என்றும் குறிப்பிடப்படும். இவையும் கிடைமட்டத்தில் (படுக்கை வாட்டில்) ஒன்றுக்கொன்று செங்குத்தாக இருப்பவைதான். ஆனால் உயரம் என்பது கிடை மட்டத்தளத்தில் இருந்து செங்குத்தாக எழும் திசையில் உள்ள தொலைவு ("உயர்ச்சி") ஆகும். *நீளம்* என்னும் சொல் எத்திசையிலும் உள்ள தொலைவக் குறிக்கப் பொதுச்சொல்லாகவும் பயன்படுகின்றது என்பதை நினைவில் கொள்ளல் வேண்டும். இணைத்துள்ள படத்தில் நீளம், அகலம் உயரம் ஆகியவை குறிக்கப்பட்டுள்ளன.

விண்வெளியில் நிலப்பரப்பு என்று ஏதும் இல்லாததால், முத்திரட்சி கொண்ட ஒரு பொருளுக்கு ஒன்றுக்கொன்று செங்குத்தான முத்திசை நீட்சிகள் இருந்த போதிலும், *உயரம்* என்று சிறப்பித்துக் கூற எதுவும் இல்லை. மூன்று செங்குத்தான திசைகளில் நீளங்கள் குறிப்பிடலாம். நிலப்பரப்பில் புவி ஈர்ப்பு திசைக்கு நேர் எதிரான திசையில் விரியும் நீட்சியை உயரம் என்றழைக்கப்படும்.

## இவற்றையும் பார்க்கவும்

## மேற்கோள்கள்

பகுப்பு:அளவை
சந்தைப்படுத்தல்

பொருள் அல்லது சேவையை "இப்படித்தான் இருக்க வேண்டும்" என்று யோசித்து ஆரம்பிக்கும் நடவடிக்கையிலிருந்து அதை இலாபகரமாகத் தயாரிப்பு செய்து சந்தைக்கு எடுத்து வந்து நுகர்வோருக்கு அளிப்பதை சந்தைப்படுத்தல் எனலாம். இதில் நுகர்வோர் இலக்கு என்றாலும், நுகர்வோரிடம் நெருக்கிய தொடர்புடைய விற்பனையாளர் மிக முக்கியமாகக் கருதப்படுகிறார்.

## விற்பனையாளர்
விற்பனையாளர்களைக் குறிவைத்த நடவடிக்கைகள் பெருமளவில் செயற்படுத்தப் படுகின்றன. அவற்றுள் சில கீழே குறிப்பிடப்படுகின்றன. இவ்வகை நடவடிக்கைகளின் நோக்கங்கள் அதிக அளவில் பொருளை கடையில் அடுக்க முனைதல், அதிக அளவில் விற்க வைக்க முனைதல் போன்றவை ஆகும். 
*காட்சிக்கு வைப்பதற்கு சலுகை (Display Allowance) : விற்பனையாளர் தனது கடைகளில் குறிப்பிட்ட பொருளை முன்னிறுத்தி காட்சிக்கு வைக்க சம்மதிப்பதன் பேரில் இத்தகைய சலுகைகள் அளிக்கப்படுகின்றன.
*தாமதமான பில்லிங் (Delayed Billing) : விற்பனையாளர் பொருளை வாங்குவதற்கான செலவுகளைக் குறைக்கும் வகையில் நமது பில்லை அனுப்புவதை சற்று தாமதப்படுத்தலாம். விற்பனையாளரின் பணச்சுழற்சிக்கு இது உதவுகிறது.
*குலுக்கல் முறைப் பரிசுகள் (Sweepstakes) : அதிக அளவில் விற்பனையைத் தேடித் தரும் விற்பனையாளர்களுக்கு, குறிப்பிட்ட நிபந்தனைகளின் அடிப்படையிலோ அல்லது குலுக்கல் முறையிலோ பரிசுகள் வழங்கப்படுகின்றன.

## உற்பத்தியாளரின் நடவடிக்கைகள்
உற்பத்தி நிறுவனங்கள்,  பல நேரங்களில் விற்பனையை உயர்த்த, சில சிறப்பு நடவடிக்கைகள் எடுக்கின்றன. இவையே விற்பனை உயர்வு (Sales Promotions) என்று குறிக்கப்படுகின்றன. இவை இரண்டு வகைப்படுகின்றன.
#வாடிக்கையாளர்களைக் குறிவைத்த நடவடிக்கைகள்(Consumer Promotions):வாடிக்கையாளர்களை முதல்முறையாக தங்கள் பொருட்களை வாங்க வைக்கும் நோக்கத்திலோ, அல்லது ஏற்கனவே வாங்குபவர் என்றால் கூடுதலாக வாங்க வைக்கும் நோக்கத்திலோ வாடிக்கையாளர்களைக் குறிவைத்த நடவடிக்கைகள் மேற்கொள்ளப்படுகின்றன. 
#விற்பனையாளர்களைக் குறிவைத்த நடவடிக்கைகள் (Trade Promotions): விற்பனையாளர்களைக் குறிவைத்த நடவடிக்கைகளின் நோக்கம், அவர்களிடையே நமது பொருட்களை தீவிரமாக விற்கின்ற முனைப்பை ஏற்படுத்தவே ஆகும். பல நேரங்களில் தேக்கம் கண்டுள்ள சரக்கினை 'தள்ளி விடுவதற்காக'வும் இத்தகைய நடவடிக்கைகள் எடுக்கப்படுகின்றன.
#ஒரு ஆய்வறிக்கையின்படி, எழுபது முன்னணி நிறுவனங்களின் சந்தைப்படுத்தல் செலவுகளை ஆராய்ந்த போது, ஒரு நிறுவனத்தின்  ஏறக்குறைய 73%  செலவு, விற்பனை உயர்த்தல் நடவடிக்கைகளுக்கே செலவிடப்படுகிறது. மீதம் 27% தான் நேரடியான விளம்பரங்களுக்கு செலவிடப்படுகிறது. எனவே இத்தகைய நடவடிக்கைகளின் முக்கியத்துவம் புலப்படுகின்றன.

## மேற்கோள்கள்

*
கோட்டை

[240px|''செவல்லர்சு'' கோட்டை, [சிரியா  உலகின் பாதுகாக்கப்பட்ட கோட்டைகளில் ஒன்று|thumb|right]]
**கோட்டை**, **அரண்**, **அரணிருக்கை** அல்லது **அரணம்**  (*fortification, fort, fortress, fastness, stronghold*) என்பது பாதுகாப்புக் காரணங்களுக்காகக் கட்டப்படும் கட்டிடத் தொகுதியாகும். இக்காலத்தில் இவ்வாறான தேவைகளுக்காகக் கட்டப்படும் கட்டிடங்களைக் கோட்டை என்று சொல்வதில்லை. கோட்டைகள் அரண் செய்யப்பட்ட கட்டிடங்கள் ஆகும். மேலும் இது ஒரு பிராந்தியத்தில் ஆட்சியை நிறுவவும் பயன்படுகிறது. சமாதான காலத்தில். இந்த வார்த்தையானது இலத்தீன் மொழியின் *போர்ட்டிஸ்* ("வலுவான") மற்றும் *பேசெர்* ("செய்ய") என்பதிலிருந்து பெறப்பட்டது.

[thumb|left|200px|போர்டாங்கே நட்சத்திர வடிவக் கோட்டை, 1750 ல் இருந்தவாறு மீளமைக்கப்பட்டுள்ளது. [நெதர்லாந்து நாட்டில் உள்ளது.]]
அரசர்கள் முதலிய முக்கிய மனிதர்களையும் முக்கியத்துவம் வாய்ந்த செயற்பாடுகளையும் பாதுகாப்பதற்காகவே கோட்டைகள் கட்டப்பட்டன. சில கோட்டைகளுள் முக்கியமானவர்களின் தங்குமிடங்களும், போர்வீரர்களுக்கான வசதிகளும், சில அரச அலுவலகங்களும் மட்டுமே அமைந்திருக்க வேறு சில கோட்டைகள் நகரங்களையே அவற்றுள் அடக்கியிருந்தன. எதிரிகள் கடப்பதற்குக் கடினமாக இருப்பதற்காக கோட்டைகள் உயர்ந்த மதில்களைக் கொண்டிருந்தன. அந்த மதில்களில் ஆங்காங்கே போர்வீரர்கள் இருந்து சுற்றாடலைக் கண்காணிப்பதற்கான காவற்கோபுரங்கள் அமைந்திருக்கும். இம்மதில்களினதும் காவற்கோபுரங்களினதும் வடிவமைப்பு, கோட்டை எதிரிகளினால் தாக்கப்படும்போது இலகுவாக எதிர்த் தாக்குதல் நடத்த வசதியான முறையில் அமைந்திருக்கும். கோட்டை மதிலில் முக்கியமான இடங்களில் மட்டும் வாசல்கள் அமைந்திருக்கும். இவையும் உறுதியான கதவுகளினால் பாதுகாக்கப்பட்டிருக்கும்.

[right|thumb|250px|இந்தியாவின் புதுதில்லியிலுள்ள [செங்கோட்டை.]]

கோட்டைகள் பல ஆழமான அகழிகளினால் சூழப்பட்டிருப்பதும் உண்டு. கோட்டை வாயிலை அணுகுவதற்காக அகழிக்குக் குறுக்கே பாலங்கள் அமைக்கப்பட்டிருக்கும். தேவையேற்படும் போது இப் பாலங்களை எடுத்துவிடக்கூடியவாறு வடிவமைக்கப்பட்டிருக்கும்.

## மேற்கோள்கள்

## மேலும் பார்க்க

* கோட்டையகம்
* அரண்மனை
*தமிழர் கோட்டைகளின் பட்டியல்

பகுப்பு:கோட்டைகள்
கட்டுமானம்

thumb|right|உயரமான கட்டடங்கள் கட்டுமானம்

கட்டிடங்கள் அல்லது வேறு அமைப்புக்களை அமைக்கும் செயற்பாடு **கட்டுமானம்** () (Construction) எனப்படுகின்றது. வேறு அமைப்புகள் என்பதனுள், பாலங்கள், அணைக்கட்டுகள், நெடுஞ்சாலைகள், துறைமுகங்கள், தொலைதொடர்புக் கோபுரங்கள் போன்றவை அடங்குகின்றன. ஒரு சேவைத் தொழில்துறை என்ற அளவில், கட்டுமானம் மனிதர்களுடைய செயற்பாட்டுத் தேவைகளுக்கான இடவசதி மற்றும் உள்கட்டமைப்பு வசதிகளை ஏற்படுத்த உதவுவதுடன், உலகளாவிய ரீதியில் ஒரு முக்கியமான பொருளாதார நடவடிக்கையாகவும் திகழ்கிறது. இது ஒரு தனியான பொருளாதார நடவடிக்கை என்பது ஒருபுறம் இருக்கப் பல்வேறு வகையான ஏனைய பொருளாதாரச் செயற்பாடுகளுக்கான அடிப்படைக் கட்டமைப்பு வசதிகளை உருவாக்கிக் கொடுப்பதிலும் பெரும்பங்கு வகிக்கின்றது. ஒரு பகுதியின் பொருளாதாரம் சிறப்பாக வளர்ச்சியடையும் போது, கட்டுமானத்தின் தேவை அதிகரிக்கின்றது. இதனால், குறிப்பிட்ட பகுதிகளில் நடைபெறுகின்ற கட்டுமானச் செயற்பாடுகளின் தன்மையும், அளவும், அப் பகுதிகளின் பொருளாதார வளர்ச்சி நிலையை எடுத்துக் காட்டுவதாகக் கொள்ளமுடியும். அது போலவே ஒரு நாட்டின் பொருளாதாரம் மந்த நிலையை அடையும் போது முதலில் பாதிக்கப்படுவதும் கட்டுமானத் துறையேயாகும்.

கட்டுமானம் என்பதை ஒரு செயற்பாடாகக் குறிப்பிடுகின்ற போதிலும், உண்மையில் இது வெவ்வேறு வகையான, பொருட்கள், இயந்திர சாதனங்கள், முறைமைகள், துறைசார் அறிவு, திறமை என்பவற்றை வேண்டி நிற்கின்ற பலவகையான செயற்பாடுகளை உள்ளடக்கியுள்ளது.

## கட்டுமான வகைகள்
thumb|500px|right|வீடு கட்டுமானம்
கட்டுமானத்தின் தன்மை, கட்டப்படுகின்ற அமைப்பு என்பவற்றைப் பொறுத்துக் கட்டுமானம் என்பதைப் பல வகைகளாகப் பிரிக்க முடியும். அவற்றுள் முக்கியமானவை:

# கட்டிடக் கட்டுமானம்
# கனரகக் கட்டுமானம்
# தொழிற்துறை கட்டுமானம்

## இவற்றையும் பர்க்கவும்

* கட்டுமான ஆவணங்கள்
* கட்டுமான ஒப்பந்தம்

## மேற்கோள்கள்

பகுப்பு:கட்டிட கட்டுமானவியல்
கட்டுமான ஆவணம்

கட்டிடம் அல்லது வேறு அமைப்புகளைக் கட்டுபவருக்குத் தேவையான கட்டிடத்தின் அல்லது அமைப்பின் வடிவமைப்புத் தொடர்பான விபரங்களையும், தகவல்களையும் கொடுக்குமுகமாகக் கட்டிடக்கலைஞர் மற்றும் பொறியியலாளர்களால் உருவாக்கப்படும் ஆவணம் **கட்டுமான ஆவணம்** ஆகும். கட்டுமான ஆவணங்களில் எழுத்துமூல ஆவணங்களும், வரைபட ஆவணங்களும் உள்ளன. கட்டுமான ஆவணங்கள் கட்டுமான ஒப்பந்தத்தோடு தொடர்புடைய எல்லாத் தரப்பினரதும், பொறுப்புக்களையும், உரிமைகளையும், அவர்களுக்கு இடையிலான தொடர்புகளையும் வரையறுக்கின்றன.

## பகுதிகள்
கட்டுமான ஆவணம் என்பது உண்மையில் பல ஆவணங்களின் ஒரு தொகுப்பு. இத்தொகுப்பில்,

* ஒப்பந்தப் படிவங்கள்
* திட்டப் படிவங்கள்
* ஒப்பந்த நிபந்தனைகள்
* வரைபடங்கள்
* விபரக்கூற்று

முதலிய ஆவணங்கள் அடங்கியிருப்பது வழக்கம்.

### ஒப்பந்தப் படிவங்கள்
வழங்கல் அறிவிப்பு, ஒப்பந்தம், ஒப்பந்த இணைப்பு என்பவையே ஒப்பந்தப் படிவங்கள் எனப்படுகின்றன. இதில் "வழங்கல் அறிவிப்பு" என்பது வெற்றிபெறும் கேள்விதாரர்களுக்கு இந்தக் கட்டுமான ஒப்பந்தத்தை வழங்குவதற்கு உரிமையாளர் எண்ணியுள்ளார் என்பதை எடுத்துக்கூறும் எழுத்துமூல ஆவணம். "ஒப்பந்தம்" என்பது, கட்டுமான வேலையை ஒப்பந்த நிபந்தனைகளுக்கு அமைய நிறைவேற்றுவதற்காக உரிமையாளருக்கும், ஒப்பந்தகாரருக்கும் இடையில் கையெழுத்தாகும் சட்டபூர்வ ஆவணம். உரிமையாளருக்கும், ஒப்பந்தகாரருக்கும் இடையேயுள்ள தொடர்புகளையும், அவர்களுடைய கடமைகளையும் இந்த ஆவணம் வரையறுக்கிறது.

### திட்டப் படிவங்கள்
செய்திறப் பிணை (Performance Bond), கட்டணம் செலுத்தற்பிணை (Payment Bond) போன்ற பிணைகளும், காப்புறுதிச் சான்றுப்பத்திரம் போன்றவையும் இதற்குள் அடங்குகின்றன.

### ஒப்பந்த நிபந்தனைகள்
ஒப்பந்த வரைவிலக்கணங்கள், பொது ஒப்பந்த நிபந்தனைகள், சிறப்பு ஒப்பந்த நிபந்தனைகள் என்பவை அடங்கியதே ஒப்பந்த நிபந்தனைகள் என்னும் ஆவணம். இது ஒரு முக்கியமான ஆவணம். இதன் மூலமே கட்டுமான ஆவணத் தொகுப்பில் உள்ள பிற ஆவணங்கள் சட்ட வலுவைப் பெறுகின்றன எனலாம். பல்வேறு உயர்தொழில் அமைப்புகள் பல்வேறு வகையான கட்டுமான ஒப்பந்தங்களுக்குப் பயன்படுத்தக்கூடிய வகையில் பொதுவான ஒப்பந்த நிபந்தனைகளை உருவாக்கியுள்ளன. இதன் மூலம் கட்டுமானத்துறையில் ஒப்பந்தங்களுக்கான நியமங்கள் ஏற்பட்டுள்ளன. இவ்வாறான ஒப்பந்த நியமங்களை வெளியிட்டுள்ள அமைப்புக்களுள், பொறியியல் அறிவுரைஞர்களுக்கான பன்னாட்டுக் கூட்டமைப்பு (FIDIC), பொறியாளர்களின் ஒப்பந்த ஆவணங்களுக்கான கூட்டுக்குழு (EJCDC), அமெரிக்கக் கட்டிடக்கலைஞர் சங்கம் (AIA) போன்றவை முக்கியமானவை.

இவ்வாறான நியம ஒப்பந்த வடிவங்களைப் பயன்படுத்தும்போது பொது ஒப்பந்த நிபந்தனைகள் என்னும் ஆவணத்தில் மாற்றங்கள் செய்யப்படுவது இல்லை. ஆனால் குறித்த கட்டுமானத் திட்டம் தொடர்பில் ஒப்பந்த நிபந்தனைகளில் செய்யவேண்டிய மாற்றங்கள் அல்லது திருத்தங்கள் சிறப்பு ஒப்பந்த நிபந்தனைகள் என்னும் ஆவணத்தின் மூலம் செய்யப்படுகின்றன. அதாவது, குறித்த திட்டத்துக்குச் சிறப்பாகத் தேவையான நிபந்தனைகளையும், பொது ஒப்பந்த நிபந்தனைகளில் செய்ய வேண்டிய திருத்தங்களையும் சிறப்பு ஒப்பந்த நிபந்தனைகள் ஆவணத்தில் காணமுடியும்.

### வரைபடங்கள்
வரைபடங்கள், கட்டுமான ஆவணத்தில் அடங்கியுள்ள வரைய ஆவணம் ஆகும். சம்பந்தப்பட்ட கட்டிடம் அல்லது அமைப்பின் அளவுகள், பல்வேறு கூறுகளின் அமைவிடங்கள், அவற்றுக்கு இடையேயான தொடர்புகள் போன்ற விபரங்களை வரைபடங்கள் விளக்குகின்றன. கட்டுமான ஆவணங்களில், உருவாக்குவதற்கு அதிக வளங்களைப் பயன்படுத்துவதும், அதிக நேரம் எடுப்பதும் வரைபடங்களே.

## குறிப்புகள்

## இவற்றையும் பார்க்கவும்

* கட்டுமான விபரக்கூற்று

பகுப்பு:கட்டிட கட்டுமானவியல்
குந்தி

**குந்தி** மகாபாரதத்தில் கர்ணன் மற்றும்  பஞ்ச பாண்டவர்களின் தாயார் அவார். இவர் பாண்டுவின் மனைவியாவார். 

யது குலத்தவரான சூரசேனர் வசுதேவருடைய தந்தை. வசுதேவர் கிருஷ்ணரின் தந்தை.
குந்தி கிருஷ்ணனின் தந்தையாகிய வாசுதேவனின் சகோதரியுமாவார். சூரசேனனின் மகளாகிய பிருதை (பிரீதா) என்ற இயற்பெயருடைய இவர் குந்திபோஜ மன்னனால் தத்தெடுக்கப்பட்டு வளர்க்கப்பட்டதால் *குந்தி* என்ற பெயர் பெற்றார்.

## குந்திபோஜர் மகளாக வளர்தல்
சூரசேனரின் நண்பர் குந்திபோஜர். குந்திபோஜருக்குப் பெண்குழந்தை இல்லை. குந்திபோஜருடன் தாம் கொண்ட நட்பால் தனக்குப் பிறக்கும் பெண்ணை வளர்த்துக் கொள்ளத் தருவதாக வாக்களித்தார் சூரசேனர். பொய் போகாத வாக்குடைய சூரசேனர், தமக்கு முதலில் பிறந்த பெண் குழந்தையான பிருதையை (குந்தி) நண்பர் வளர்க்கக் கொடுத்தார்.

## மேற்கோள்கள்

## வெளி இணைப்பு
* தமிழில் முழு மஹாபாரதம்

பகுப்பு:மகாபாரதக் கதை மாந்தர்கள்
பாண்டு

**பாண்டு** மகாபாரதத்தில் வரும் பஞ்ச பாண்டவர்களின் தந்தையார் ஆவார். குந்தி இவருடைய  முதல் மனைவியாவார். இவர் விசித்திர வீரியனின் மனைவியான அம்பாலிகா வேதவியாசருடன் கூடிப் பிறந்தவர். வேதவியாசருடன் அம்பாலிகா கூடிய போது முனிவரது தோற்றங்கண்டு வெளிறிப் போனமையால் பாண்டுவும் வெளிறிய தோற்றத்திற் பிறந்தார். பாண்டுவிற்கு இரு மனைவியர். முதல் மனைவி குந்திதேவி. இரண்டாவது மனைவியின் பெயர் மாதுரி.பாண்டு மன்னன் வேட்டையாடுவதில் விருப்பம் உடையவன். ஒரு முறை வேட்டைக்குச் செல்லும் போது இணை மான்களில் ஒரு மானைக் கொன்று விடுகிறான். 

## பாண்டுவின் வனவாசம்
பாண்டு தன் இரண்டு மனைவியருடனும்,ஐந்து மகன்களுடனும்,ஏராளமான முனிவர்களுடனும் வனத்தில் மகிழ்ச்சியோடு வாழ்ந்து வந்தான்.பாண்டு இளமையானவன்,தனது மனைவியரின் நெருக்கத்தை இழந்தவன்.

தன் மரணம் குறித்து பாண்டு அறிந்ததால் தன் மகன்களிடம் "நான் வனத்தில் பிரம்மசர்யமும்,தியானமும் அனுசரித்து வந்ததில் எனக்கு நிறைய ஞானம் கிடைத்துள்ளது,என் உடலில் சேர்ந்துள்ளது.நான் இறந்ததும் என் சதையை உண்ணுங்கள், உங்களுக்கு அதிக ஞானம் கிடைக்கும்,அதுதான் உங்களுக்குக் கிடைக்கும் உண்மையான சொத்து" என ரகசியத்தை வெளியிட்டான்.

### பாண்டுவின் மரணம்
ஒரு நாள் மாதுரி உடுத்தி இருந்த ஆடை வழியே சூரிய ஒளி வருவதைக் கண்டான் அவளைத் தொடுவதை அவனால் கட்டுப்படுத்த முடியவில்லை, எவ்வளவு அழகானவள் என்று வியந்து அவளைத் தொட்டான்,அவ்வளவுதான் **கிண்டமா** முனிவரின் சாபப்படி மரணமடைந்தான்.தன் இரு குழந்தைகளையும்,குந்தியிடம் ஒப்படைத்துவிட்டு மாதுரி உடன்கட்டை ஏறினாள்.

## சகாதேவனுக்கு கிடைத்த ஞானம்
பாண்டு இறந்ததும் அவனது உடல் எரிக்கப்பட்டது,தந்தை சொன்னதை மகன்கள் செய்ய முடியவில்லை,ஆனால் சகாதேவன்  தந்தையின் ஒரு துண்டு சதையை எறும்புகள் இழுத்துக்கொண்டுப் போவதைப் பார்த்தான்,அதை எடுத்து வாயில் போட்டுக் கொண்டான்.உடனே அவனுக்கு உலகின் எல்லா விசயங்களும்,முன்னால் என்ன நடந்தது,பின்னர் என்ன நடக்கப் போகிறது என்பது எல்லாம் தெரிந்தது.இதை குந்தியிடமும்,தனது சகோதரர்களிடமும் சொல்ல ஓடினான்,அப்போது ஒருவன் "உனக்கு கடவுளின் நட்பு வேண்டுமா? உனக்குத் தெரிந்ததை யாரிடமும் சொல்லாதே"என தடுத்து விட்டான்,அவன் கிருட்டிணன்.
## தலைமுறை அட்டவணை



## சான்றாவணம்


## மேலும் பார்க்க
* பாண்டவர்

## வெளி இணைப்பு
* தமிழில் முழு மஹாபாரதம்

பகுப்பு:மகாபாரதக் கதை மாந்தர்கள்
பகுப்பு:குரு வம்சம்
வாகைத் திணை

**வாகைத் திணை** என்பது தொல்காப்பியக் கருத்துப்படி வாழ்க்கையின் மேம்பட்ட வெற்றிநிலையைக் குறிக்கும். இது வெற்றி பெற்ற அரசனும் அவனது வீரர்களும் வெற்றியின் அடையாளமான வாகைப்பூவைச் சூடி வெற்றியைக் கொண்டாடுதலைக் குறிக்கும் என்று புறப்பொருள் வெண்பாமாலை குறிப்பிடுகிறது. எனினும் இதன் துறைகளில் தொல்காப்பியம் காட்டும் பொதுமக்களோடு தொடர்புடைய துறைகளும் இடம் பெற்றுள்ளன.

வாகை என்பதற்குத் தொல்காப்பிய உரையாசிரியர் இளம்பூரணர் **ஒழுக்கத்தான் மிகுதல் வாகையாம்** எனக் குறிப்பிடுவது வாகை என்பதனைத் தெளிவுபடுத்தும் குறிப்பாகும். 
## தொல்காப்பியத்தில் வாகைத்திணையின் துறைகள்
வாழ்வியலின் வெற்றியாகிய வாகை ஏழு வகைப்படும். 
அவை
### வகை
# பார்ப்பனப் பக்கம்
# அரசர் பக்கம்
# வணிகர் பக்கம்
# வேளாண் பக்கம்
# அறிவன் பக்கம்
# தாபதப் பக்கம்
# பொருநர் பக்கம்

### துறை
இதன் துறைகள் என இந்த நூல் குறிப்பிடுபவை பல. அவற்றை அகர வரிசையில் இங்குக் காணலாம்.

## புறப்பொருள் வெண்பாமாலையில் வாகைத்திணையின் துறைகள் விளக்கம்
வாகைத்திணையின் துறைகள் என இந்த நூல் 33 காட்டுகிறது.

#சீர்சால் வாகை
#வாகை அரவம்,
#அரச வாகை , 
#முரச வாகை,
#மறக்கள வழி, 
#கள வேள்வி
#முன்தேர்க் குரவை , 
#பின்தேர்க் குரவை,
#பார்ப்பன வாகை, 
#வாணிக வாகை,
#வேளாண் வாகை , 
#வாணிக வாகை,
#அறிவன் வாகை, 
#தாபத வாகை,
#கூதிர்ப் பாசறை, 
#வாடைப் பாசறை,
#அரச முல்லை , 
#பார்ப்பான் முல்லை,
#அவைய முல்லை, 
#கணிவன் முல்லை,
#மூதில் முல்லை,
#ஏறு ஆண் முல்லை,
#வல் ஆண் முல்லை,
#காவல் முல்லை,
#பேர் ஆண் முல்லை , 
#மற முல்லை,
#குடை முல்லை
#கண்படை நிலையே,
#அவிப்பலி  
#சால்பு முல்லை,
#கிணைநிலை , 
#பொருளொடு புகறல்,
#அருளொடு நீங்கல்,

## இலக்கியத்தில் வாகைத்திணை
வாகைத்திணையானது புறநானூற்றில் இடம்பெறும் ஒரு புறத்திணையாகும்.

*தலையாலங் கானத்துச் செரு வென்ற* பாண்டியன் நெடுஞ்செழியனை *இடைக்குன்றூர் கிழார்* பாடிய அரச வாகை புறநானூற்றில் இடம்பெற்றுள்ளது. அரசவாகை என்பது அரசனது வெற்றியைச் சிறப்பாகக் கூறுதல் ஆகும். இது வாகைத் திணையின் ஓர் உட்பிரிவாகும்.

## அடிக்குறிப்பு


பகுப்பு:தமிழர் போரியல்
பகுப்பு:புறநானூறு
பகுப்பு:புறப்பொருள் திணைகள்
சீன எழுத்துக்கள்

framed|right
**சீன எழுத்துக்கள்** (**漢字**), சீன மொழியில் **ஹான்சு** (Hànzì), கொரிய மொழியில் **ஹான்ஜா** (Hanja), ஜப்பானிய மொழியில் **கன்ஜி** (Kanji) பண்டைய காலத்தில் சீனாவில் ஆக்கப்பட்ட எழுத்துக்கள் ஆகும். தொடக்கத்தில் சீன மொழியை எழுதுவதற்காகப் பயன்பட்டது. ஆனால் பின்னர் கொரியா, ஜப்பான், வியத்னாம் முதலிய வெளிநாடுகளில் சிறிது மாற்றி அமைக்கப்பட்டு பயன்பட்டு வந்தது. இந்த நாடுகள் சாதாரணமாக "ஹன் எழுத்து எல்லை" என்று அடிக்கடி அழைக்கப்பட்டுள்ளன. இந்த நாடுகளுள் சீனாவைத் தவிர பிற நாடுகளிலும் ஒவ்வொரு பண்பாட்டிற்கு உரிய புதிய ஹன்ஜி எழுத்துக்கள் சில ஆக்கப்பட்டன.

சாதாரணமாக ஒரு எழுத்துக்கு ஒரு பொருள் இருக்கிறது. எனவே ஒரு பொருளுக்கு ஒரு எழுத்து இருக்கிறது. அதனால் எழுத்துக்கள் எண் மொத்தம் 50,000 க்கும் மேலாக உள்ளது.

தற்காலத்தில் ஹன்ஜி எழுத்து சீனா, தைவான், ஜப்பான், தென் கொரியா, சிங்கப்பூரில் பயன்பட்டுள்ளது. ஒவ்வொரு நாட்டு அரசும் இவ்வெழுத்தின் பயன்பாட்டிற்கு விதவிதமான சட்டங்களை அமைத்துள்ளததனால் எழுத்து தோற்றத்துக்கு மாறுபாடு இருக்கிறது. **சிக்கலானது, எளிமையானது** முதலிய விதம் உள்ளது. தென் கொரியாவிலும் ஜப்பானிலும் தங்கள் நாட்டு எழுத்துடன் கலப்பாக ஹன்ஜி எழுத்துக்கள் பயன்பட்டுள்ளது.

ஜப்பானில் பயன்படுத்தப்படும் ஹன்ஜி எழுத்துக்களை ஜப்பானிய மொழியின் கன்ஜி என அழைப்பர். கொரிய மொழியில் பயன்படுத்தப்படும் இவ்வெழுத்துக்களை ஹன்ஜா என கொரிய மொழியில் அழைக்கின்றனர். சென்ற நூற்றாண்டுகளின் வியத்நாமிய மொழியினை எழுத உபயோகிக்கப்பட்ட சீன எழுத்துக்கள் Chữ Nôm என வியத்நாமிய மொழியில் கூறுகின்றனர்.

வட கொரியா, வியத்நாம் முதலிய நாட்டில் இப்பொழுது ஹன் எழுத்து பயன்படவில்லை. ஆனால் முன்காலத்தில் ஹன்ஜி எழுத்தை பயன்படுத்த நாட்டு மொழியில் ஹன்ஜி எழுத்துடன் வந்த வார்த்தைகள் மிகவும் அதிகமாக தங்கியிருக்கின்றன.

ஹன்ஜி எழுத்தின் ஒவ்வொரு உச்சரிப்பும், இடத்தாலும் காலத்தாலும் மாறி வந்தது. ஆனால், அதன் பொருள்கள் மாறவில்லை. அதனால் வேறு மொழியை பேசுகிற மக்களும் இவ்வெழுத்தை எழுதி தெரிவிக்க வேண்டியதை தெரிவிக்க முடியும். எடுத்துக்காட்டாக, ஒரு ஜப்பானியருக்கு சீன மொழி புரியாது என்றாலும் ஹன் எழுத்தை தாளில் எழுதி சீனமொழிக்காரருக்கு பேச வேண்டியதை தெரிவிக்க முடியும்.

right|thumb|450px|<font color="#048204">■</font>சிக்கலானது, <font color="#04D204">■</font>எளிமையானது, <font color="#04FE04">■</font>ஜப்பானது, <font color="FFFF66">■</font>நிறுத்திவிட்ட நாடுகள்

பகுப்பு:எழுத்து முறைகள்
பகுப்பு:சீனா
பகுப்பு:சீன மொழி
உலகத் தமிழ்த் தகவல் தொழில்நுட்ப மன்றம்

**உலகத் தமிழ்த் தகவல் தொழில்நுட்ப மன்றம் (உத்தமம்) International Forum for Information Technology in Tamil (INFITT)** தமிழ்த் தகவல் தொழில்நுட்பம் தொடர்பான விடயங்களை ஆயும், நியமங்களை பரிந்துரைக்கும் ஒரு தொண்டூழியர் அமைப்பு ஆகும்.  இவ்வமைப்பில் அரசாங்கங்கள் (தமிழ்நாடு-இந்தியா, இலங்கை, மலேசியா, சிங்கப்பூர்), அனைத்துலக அமைப்புகள், மற்றும் பலநூறு தன்னாவலர்களைக் கொண்டிருக்கின்றது.  இவ்வமைப்பு உத்யோகபூர்வமாக ஜூலை 24, 2000 அன்று ஆரம்பிக்கப்பட்டது.  

இவ்வமைப்பின் முக்கிய நிகழ்வாக தமிழ் இணைய மாநாடுகள் தொடர்ச்சியாக 2000 முதல் 2004 வரை நடைபெற்றன.  அதன்பின்னர் நீண்ட இடைவெளிக்குப்பின் 2009-ஆம் ஆண்டு செருமனியில் நடைபெற்றது.

## கோவையில் நிகழ்ந்த தமிழ் இணையம் 2010 மாநாடு

தமிழ் இணையம் 2010 தமிழ்நாட்டில் கோயமுத்தூரில் உலகத் தமிழ்ச் செம்மொழி மாநாடு, சூன் திங்கள் 23 முதல் 27 வரையிலான நாட்களில் தமிழ்நாடு அரசு ஆதரவுடன் நடைபெற்றது. இம்மாநாட்டில் உலகில் உள்ள தமிழர்கள் அனைவரும் ஒரே தமிழ்க் குறியீட்டைப் பயன்படுத்த வேண்டும்; அதுவும் ஒருங்குறி எழுத்துருவையே பயன்படுத்த வேண்டும் என்று முடிவு செய்யப்பட்டது. இங்குக் கணினி தொடர்பான கண்காட்சி வெகு சிறப்பாக நடைபெற்றது. இக்கண்காட்சியைப் பல்லாயிரக் கணக்கான மக்கள் பார்வையிட்டுச் சென்றனர்.

## தமிழ் இணைய மாநாடுகள் பட்டியல்

இதுவரை 24 தமிழ் இணைய மாநாடுகள் உலகின் பல்வேறு நாடுகளில் நடைபெற்றுள்ளன.

## தமிழ் இணைய மாநாடுகளில் படிக்கப்பட்ட கட்டுரைகள்
தமிழ் இணைய மாநாட்டில் படிக்கப்பட்ட கட்டுரைகள் பலவும் நூல் வடிவம் பெற்றுள்ளன. பல மாநாட்டுக் கட்டுரைகள், கருத்துரைகள் இணையத்திலேயே இடம் பெற்றுள்ளன. இணையம் தொடர்பான செய்திகளும், தமிழ் இணைய வளர்ச்சியும், எழுத்துரு, சொற்செயலிகள், பேச்சொலி, மொழிப் பெயர்ப்பு, உலாவி, அகராதிகள், புதிய நோக்கில் கல்வி, கணிப்பொறி இணையம் மூலம் கல்வி கற்றுக் கொடுத்தல், கணினி மொழியியல், தமிழ்ச் சொல் திருத்திகள், தமிழ்ப் பேச்சு மற்றும் சொற்பகுப்பு, தமிழ் மின் தரவுகள், தமிழ் எழுத்து உணரியின் செயல்பாடுகள், கணினியில் தமிழ்த் தட்டச்சு, தமிழ் வலைப்பூக்கள், தமிழ் தகவல் தொழில் நுட்பக் கருத்துகள், தமிழில் தேடு பொறிகள். தமிழ் ஒருங்குறி போன்ற பல்வேறு தலைப்புகளில் சுமார் 650 மேற்பட்ட கட்டுரைகள் இந்த அமைப்பின் தளத்தில் கிடைக்கின்றன.

## மேற்கோள்கள்

## வெளி இணைப்புகள்
* உலகத் தமிழ்த் தகவல் தொழில்நுட்ப மன்றம் (உத்தமம்)
* தமிழ் இணைய மாநாட்டு தகவல்களுக்கான இணையத்தளம் 
* தமிழ் இணைய மாநாட்டுக் கட்டுரைகள் - தரவிறக்கம்
* ஆய்வுக் கட்டுரைகள் - த.இ. 2003
* ஆய்வுக் கட்டுரைகள் - த.இ. 2002  
* ஆய்வுக் கட்டுரைகள் - த.இ. 2001
* ஆய்வுக் கட்டுரைகள் - த.இ. 2000 
* ஆய்வுக் கட்டுரைகள் - த.இ. 1999

பகுப்பு:தமிழ்க் கணிமை அமைப்புகள்
பகுப்பு:தமிழ் இணைய மாநாடுகள்
சக்தி தொலைக்காட்சி

**சக்தி தொலைக்காட்சி** என்பது இலங்கையின் முதலாவது முழு நேரத் தமிழ்த் தொலைக்காட்சிச் சேவையாகும். இது மகாராஜா கூட்டு நிறுவனத்தில் ஒரு பகுதியாக இயங்குகின்றது. இதன் சகோதர சேவைகளான சிரச டிவி, எம் டிவி, நியூஸ் பெஸ்ட் என்பன முறையே சிங்கள, ஆங்கில சேவைகளை வழங்குகின்றன. 

சக்தி தொலைக்காட்சி இந்தியத் தொலைக்காட்சிச் சேவையான சன் தொலைக்காட்சி மற்றும் விஜய் தொலைக்காட்சியின் நிகழ்ச்சிகளை மறு ஒளிபரப்புச் செய்துவருகின்றது. இந்த தொலைக்காட்சியை உலகம் முழுவது யூப் தொலைக்காட்சி மூலம் பார்க்கமுடியும்.

## நிகழ்ச்சிகள்
இந்த தொலைக்காட்சியில் பெரும்பாலான தொடர்கள் தமிழ்நாட்டுத் தொடர்களை மறு ஒளிபரப்பு செய்து வருகின்றது.  முதல் முதலாக சக்தி தொலைக்காட்சி தயாரித்த சக்தி சூப்பர் ஸ்டார்ஸ் என்ற பாட்டு நிகழ்ச்சி இலங்கையில் மிகவும் பிரபலமானது. அதே போன்று சின்னத்திரை என்ற பெயரில் மாதம் ஒரு கதை என்ற விதத்தில் ஒளிபரப்பான தொடர்கள் இலங்கை தமிழர்கள் மத்தியில் நல்ல வரவேற்பைப் பெற்றது.

2016ஆம் ஆண்டில் முதல் முதலில் சக்தி தொலைக்காட்சி மூலம் நீயா என்று இந்தி மொழித் தொடர் மொழிமாற்றம் செய்யப்பட்டது. இதுவே முதல் முதலில் இலங்கையில் மொழிமாற்றம் செய்யப்பட்ட முதல் தொடராகும். இதற்கு பிறகு நீயா 2, மகாகாளி போன்ற தொடர்கள் மொழிமாற்றம் செய்யப்பட்டது.

* 

## சின்னம்

File:Shakthi.gif|அடையாளச் சின்னம் 1998 முதல் 2018


## மேற்கோள்கள்

## வெளி இணைப்புகள்
* உத்தியோகபூர்வ வலைத்தளம்
* சக்தி தொலைக்காட்சி You tube

பகுப்பு:1998 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:இலங்கைத் தமிழ்த் தொலைக்காட்சி சேவைகள்
பகுப்பு:தமிழ் மகிழ்கலை தொலைக்காட்சி அலைவரிசைகள்
பகுப்பு:கொழும்பில் ஊடகங்கள்
ஹொபிட்

**காபிட்டு** () என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவர்கள் மனிதனின் சராசரி உயரத்தில் பாதியளவு போன்றும், டோல்கியன் ஹாபிட்களை பல்வேறு மனித இனமாக அல்லது அதன் நெருங்கிய உறவினர்களாக முன்வைத்தார். இவர்கள் வெறுங்காலுடன் வாழ்கின்றனர், மேலும் பொதுவாக மலைகளின் ஓரங்களில் கட்டப்பட்டிருப்பதால் ஜன்னல்களைக் கொண்ட வீட்டு நிலத்தடி வீடுகளில் வசிக்கின்றனர். இவர்களின் கால்கள் இயற்கையாகவே கடினமான தோல் உள்ளங்கால்கள் (அதனால் அவர்களுக்கு காலணிகள் தேவையில்லை) மற்றும் மேல் சுருள் முடியால் மூடப்பட்டிருக்கும்.

காபிட்டுகளின் முதன்முதலில் 1937 ஆம் ஆண்டில் வெளியான த காபிட்டு என்ற சிறுவர்கள் புதின புத்தகத்தில் தோன்றினார், அதன் பெயரிடப்பட்ட காபிட்டு கதாநாயகன் பில்போ பாக்கின்சு ஆகும், இவர் ஒரு டிராகன் சம்பந்தப்பட்ட எதிர்பாராத சாகசத்தில் ஈடுபட்டார் என்பது குறிப்பிடத்தக்கது. இதன் தொடர்ச்சியாக வெளியான த லோட் ஒவ் த ரிங்ஸ் கதையில் புரோடோ, சாம், மெர்ரி மற்றும் பிப்பின் போன்ற பல காபிட்டுக்கள் தங்கள் உலகத்தை (மத்திய-பூமி) தீமையிலிருந்து காப்பாற்றுவதில் முக்கியப் பங்கு வகிக்கும் முதன்மை பாத்திரங்கள் ஆகும். த காபிட்டு கதையில் காபிட்டுக்கள் ஹாபிட்டன் என்ற சிறிய நகரத்தில் ஒன்றாக வாழ்கின்றன, இது த லோட் ஒவ் த ரிங்ஸில் மத்திய-பூமியின் வடமேற்கில் உள்ள ஹாபிட்களின் தாயகமான ஷைர் எனப்படும் பெரிய கிராமப்புற பகுதியின் ஒரு பகுதியாக அடையாளம் காணப்பட்டுள்ளது. இவர்கள் ஷையரின் கிழக்கே உள்ள பிரீ என்ற கிராமத்திலும் வாழ்கின்றனர், அங்கு அவர்கள் வழக்கமான மனிதர்களுடன் இணைந்து வாழ்கின்றனர்.

## சான்றுகள்

பகுப்பு:த லோட் ஒவ் த ரிங்ஸ் கற்பனை உயிரினங்கள்
பகுப்பு:புனைவு கதைமாந்தர்கள்
காபி குழு

**காபி குழு** அல்லது **கோப்பி  குழு** என்பது ஜி4 நாடுகளுக்கு ஐக்கிய நாடுகள் அவையில் நிரந்தர இடம் கொடுப்பதை எதிர்க்கும் நாடுகளின் குழுவாகும்.

## கோப்பி  குழு உறுப்பினர் நாடுகளின் பட்டியல்
(அடைப்புக் குறிக்குள் இருப்பவை போட்டி நாடுகள் அல்லது எதிர்க்கப்படும் நாடுகள்)
* அர்ஜெண்டினா(பிரேசில்)
* இத்தாலி(ஜெர்மனி)
* மெக்சிகோ(பிரேசில்)
* பாகிஸ்தான்(இந்தியா)
* தென்கொரியா(ஜப்பான்)

பகுப்பு:அனைத்துலக அரசியல்
ஓர்க்

**ஓர்க்** () என்பது ஆங்கில எழுத்தாளர் ஜே. ஆர். ஆர். டோல்கீன் என்பவரால் த லோட் ஒவ் த ரிங்ஸ் என்ற புதின புத்தகத்தில் உருவாக்கப்பட்ட ஒரு தீய சக்தி கனவுருப்புனைவு கதாபாத்திரம் ஆகும். இது பூதம் போன்ற ஒரு கற்பனையான மனித உருவம் கொண்ட அசுரன் ஆகும். இவர்கள் உருவத்தில் மனிதனளவில் இருந்தாலும் மிகவும் மிருகத்தனமான, ஆக்ரோஷமான, அருவருக்கத்தக்க தோற்றம் உடையவர்களாக் உள்ளனர். இந்த பூதங்கள் கருணையுள்ள குட்டிச்சாத்தான்களுடன் அடுக்கடி சண்டை யிடுகின்றனர் மற்றும் ஒரு தீய சக்திக்கு சேவை செய்கிறது, இருப்பினும் அவர்கள் மனித ஒழுக்க உணர்வைப் பகிர்ந்து கொள்கிறார்கள். சில முரண்பாடான தோற்றக் கதைகளில், இவர்கள் குட்டிச்சாத்தான்களின் சிதைந்த இனம் என்று ஒரு கருத்து உள்ளது.

இந்த  ஓர்க் என்ற பெயர்களைக் கொண்ட புராண அரக்கர்களை பண்டைய பழைய ஆங்கிலக் கவிதையான பேவுல்ப் மற்றும் ஆரம்பகால நவீன கவிதைகள் மற்றும் வடக்கு ஐரோப்பிய நாட்டுப்புறக் கதைகள் மற்றும் விசித்திரக் கதைகளில் காணலாம். அத்துடன் 1860களின் நடுப்பகுதியில் சார்லஸ் கிங்ஸ்லியின் இரண்டு புதினங்களில் கனவுருப்புனைவு உயிரினங்களின் பட்டியல்களில் ஓர்க் இனம் தோன்றியுள்ளது.


Orc grunt by Lucas Salcedo.jpg| பல கதைகளில்
Savage Orc by farmerownia.jpg|ஓர்க்கின்
For the love of waaagh by grundalug.jpg|தோற்றம்


## சான்றுகள்

பகுப்பு:த லோட் ஒவ் த ரிங்ஸ் கற்பனை உயிரினங்கள்
பகுப்பு:புனைவு கதைமாந்தர்கள்
எல்வு (த லார்ட் ஆப் த ரிங்ஸ்)

**எல்வு** () என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திர இனம் ஆகும். இவர்கள் மத்திய-பூமியில் வசிப்பவர்களாகவும், அழகானவர்களாக இருப்பதுடன் கலை மீது மிகுந்த ஆர்வம் உடையவர்களாக உள்ளனர். இதைவிட இவர்கள் மனிதர்களைவிட பலசாலிகளாகவும் புத்திக்கூர்மை உள்ளவர்களாகவும் உருவகப்படுத்தப்பட்டுள்ளனர். இவர்கள் கொலை செய்யப்பட்டால் தவிர இவர்களை நோய்களோ இறப்போ அண்டுவதில்லை.

இவர்களின் கதை த காபிட்டு மற்றும் த லோட் ஒவ் த ரிங்ஸ். போன்ற புதினங்களில் தோற்றிவிக்கப்பட்டது, ஆனால் இவர்களின் வரலாறு த சில்மரில்லியனில் முழுமையாக விவரிக்கப்பட்டுள்ளது. இந்த எல்பு பற்றிய தகவல்களை எழுத்தாளர் ஜே. ஆர். ஆர். டோல்கீன் என்பவர் பண்டைய கவிதைகள் மற்றும் வடக்கு ஐரோப்பாவின் மொழிகளில், குறிப்பாக பழைய ஆங்கில ஆகியவற்றில் இருந்து பெற்றார்.

இவர்கள் உயரத்தில் மென்களை விட உயரமானவர்கள், ஆபத்தானவர்கள், அழகானவர்கள், காட்டு இயற்கைக்கு நடுவில் வசிப்பவர்கள், வில்வித்தை பயிற்சியில் சிறப்பு தேர்ச்சி பெற்றவர்கள் போன்று சித்தரிக்கப்பட்டுள்ளது.

## சான்றுகள்

பகுப்பு:த காபிட்டில் உள்ள கதாபாத்திரங்கள்
பகுப்பு:த லோட் ஒவ் த ரிங்ஸ் கற்பனை உயிரினங்கள்
பகுப்பு:புனைவு கதைமாந்தர்கள்
துறோல்

**துறோல்** () என்பது ஆங்கில எழுத்தாளர் ஜே. ஆர். ஆர். டோல்கீன் என்பவரால் த லோட் ஒவ் த ரிங்ஸ் என்ற புதின புத்தகத்தில் உருவாக்கப்பட்ட ஒரு தீய சக்தி கனவுருப்புனைவு கதாபாத்திரம் ஆகும். இந்த கதாபாத்திரத்தை தழுவி திரைப்படங்கள் மற்றும் நிகழ்ப்பட ஆட்டங்களில் இடம்பெற்றுள்ளன. இவர்கள் பெரும் வலிமை மற்றும் மோசமான அறிவுத்திறன் கொண்ட கொடூரமான பெரிய மனித உருவங்களாக (சுமார் 9 அடி உயரம்) சித்தரிக்கப்படுகிறார்கள். இது ஹொபிட்டுகளை விரும்பி உண்ணும் மற்றும் சூரிய ஓளி பட்டதும் இவை கல்லாக மாறிவிடும்.

அன் அன்எக்ஸ்பெக்டட் ஜெர்ன்னி படத்தில் மூன்று கல் துறோல் இருப்பது போல் சித்தரிக்கப்பட்டுள்ளது. இந்த கதாபாத்திரத்திற்கு உயிர்கொடுக்கும் விதமாக நடிகர்கள் மார்க் ஹாட்லோ, வில்லியம் கிர்ச்சர் மற்றும் பீட்டர் ஹாம்பிள்டன் ஆகியோர் குரல் கொடுத்துள்ளனர்.

## சான்றுகள்

பகுப்பு:த லோட் ஒவ் த ரிங்ஸ் கற்பனை உயிரினங்கள்
பகுப்பு:புனைவு கதைமாந்தர்கள்
டோவ்

**டோவ்** அல்லது **குள்ளர்கள்** () என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவர்கள் புராண கடந்த காலத்தில் அர்டாவின் மத்திய கண்டமான மத்திய-பூமியில் வசிக்கும் இனமாகும். அவை ஜெர்மானிய புராணங்களின் குள்ளர்களை அடிப்படையாகக் கொண்டவை, அவர்கள் மலைகளில் வாழ்ந்த சிறிய மனித உருவங்கள், சுரங்கத் தொழில், உலோகவியல், கொல்லர் மற்றும் அணிகலன் ஆகிய கை  கை வேலைப்பாடுகளில் சிறப்புத் தேர்ச்சி பெற்றவர்கள். இவர்கள் ஹொபிட்டுகளின் உயரமே இருப்பினும் இவர்களின் தாடியும் சற்றே பருமனான உடலும் இவர்களை வேறுபடுத்த உதவும்.

இந்த கதாபாத்திரத்திற்கு உயிர் கொடுக்குக்கும் விதமாக நடிகர்கள் ஜோன் ரைஸ்-டேவிஸ், கென் ஸ்டாட், அய்டன் துர்நேர், டீன் ஓகோர்மான், மார்க் ஹாட்லோ, ஆடம் பிரவுன், ஜான் காலன், ஜேம்ஸ் நெஸ்பிட் மற்றும் இடீபன் ஹண்டர் ஆகியோர் த லார்டு ஆப் த ரிங்ஸ் மற்றும் த காபிட்டு போன்ற திரைப்படத் தொடர்களில் நடித்துள்ளனர்.

## சான்றுகள்

பகுப்பு:த லோட் ஒவ் த ரிங்ஸ் கற்பனை உயிரினங்கள்
பகுப்பு:புனைவு கதைமாந்தர்கள்